Eesti maavägi

Eesti maavägi on Eesti kaitseväe põhiväeliik, mille ülesandeks on riigikaitse teostamine maismaal kooskõlas kaitseplaanidele ja kaitseväe juhtimisorganite korraldustele.

Maaväe ülesanded
Maavägi on kaitseväe suurim väeliik. Maaväel on kandev roll Eesti territooriumi kaitsel ja ka üksuste ettevalmistamisel välisoperatsioonideks.

Maaväe prioriteedid on kiirreageerimisüksuste ja üldotstarbeliste lahinguüksuste, vastuvõtva riigi toetuse ja territoriaalse toetusstruktuuri arendamine. Vajadusel peab maavägi abistama tsiviilorganisatsioone loodusõnnetuste või inimtegevuse tagajärjel tekkinud katastroofide korral.

Rahuajal on maaväe ülesanneteks:
  korraldada väljaõpet ja tagada üksuste ettenähtud valmisolekutase;
  kinnistada läbi väljaõppe kaitsetahet ja kaitsevalmidust;
  osaleda õppustel ja operatsioonides koos NATO ja teiste partneritega;
  abistada tsiviilorganisatsioone loodusõnnetuste või katastroofide korral.

Kriiside korral on maaväe ülesanneteks:
  valmistuda üleminekuks sõjaaja juhtimisstruktuurile;
  tõsta valmisolekutaset;
  alustada kas osalise või täieliku mobilisatsiooni läbiviimist;
  luua tingimused liitlaste saabumiseks.

Sõjaajal on maaväe ülesanneteks:
  kaitsta riigi territoriaalset terviklikkust vastavalt kaitseplaanile ja seaduslike võimude ettekirjutustele;
  korraldada liitlaste saabumist ja teha nendega koostööd, sealhulgas hoida käigus olulised siseriiklikud ühendusteed.

Maaväe rahuaegne koosseis
 1. Jalaväebrigaad 
 Staap (Tapal)
  Scoutspataljon (Tapal)
  Kalevi jalaväepataljon (Jõhvis)
  Viru jalaväepataljon (Jõhvis)
  Pioneeripataljon (Tapal)
  Õhutõrjepataljon (Tapal)
  Suurtükiväepataljon (Tapal)
  Tagalapataljon (Tapal)
 Tankitõrjekompanii (Jõhvis)
 Luurekompanii (Tapal)
 Staabikompanii (Tapal)

 2. jalaväebrigaad
 Staap (Luunjas)
  Kuperjanovi jalaväepataljon (Võrus)
  Tagalapataljon (Võrus)

Sealhulgas alalises operatiivvalmiduses väeüksused on:
1. Jalaväebrigaadi staap
 2. jalaväebrigaadi staap
Scoutspataljon
EOD/IEDD demineerimisrühm

Planeeritavad muutused uue riigikaitse arengukava kohaselt
Uue riigikaitse arengukava alusel on kavas loobuda põhivalmiduses kaitseringkondade staapidest ja suurendada kiirreageerimisvalmiduses peetavate brigaadide arvu 2-ni. Tulevikus on võimalik igal aastal ajateenijatest 2 lahingupataljoni samaaegne koolitamine senise 1 asemel. Uue kava järgse struktuuri formeerimine algab 2014. a teisel poolel.
 1. brigaadi põhiosa hakkab paiknema Põhja-Eestis ja formeeritakse pärast vastavaid hankeid soomusbrigaadiks. Brigaadile on kavas hankida lisaks soomustransportööridele jalaväe lahingumasinad ja liikursuurtükid. Staap formeeritakse senise jalaväebrigaadi staabi baasil. Rahuaegsesse koosseisu jäävad kindlasti Scoutspataljon ja Kalevi pataljon.
 2. brigaadi põhiosa hakkab paiknema Lõuna-Eestis ja formeeritakse jalaväebrigaadina. Brigaadi staap formeeritakse arvatavasti endise Lõuna kaitseringkonna baasil. Rahuaegsesse koosseisu jääb kindlasti Kuperjanovi jalaväepataljon. Hiljem on planeeritud 2. brigaadi käsutusse anda kogu 1. brigaadi soomusväekoondiseks formeerimisel üle jääv jalaväeüksuste tehnika ja varustus.

Reservüksused

Reservväe baasil on võimalik teenistusse kutsuda, formeerida, relvastada ning rakendada peamiselt järgmisi Maaväe väeüksusi:
6 jalaväepataljoni (neist 2 soomukitel)
2 õhutõrjepataljoni
2 pioneeripataljoni
2 suurtükiväepataljoni
2 tagalapataljoni
2 luurekompaniid
2 tankitõrjekompaniid

Varustus

Tulirelvad

Granaadid

Tankitõrjesüsteemid

Õhutõrjesüsteemid

Kaudtulesüsteemid

Sõidukid

Soomukid

Toetussõidukid

Ajalugu

Eesti Vabariigi Ajutise Valitsuse korraldusega 21. novembrist 1918 moodustati Eesti Rahvavägi ja 1. Diviisi ülemaks määrati kindral Aleksander Tõnisson.

Esimesed Eesti väeosad oli maaväe väeosad:
 1. polk – Tallinnas;
 2. polk – Tartus;
 3. polk – Võrus;
 4. polk – Narvas;
 5. polk – Rakveres;
 6. polk – Pärnus. Suurtükiväe-, ratsaväe- ja inseneriväepolkude asukohaks määrati Tallinn.

Märkused
Seoses kaitseväe struktuurireformiga ühendati maaväe staap Kaitseväe peastaabiga ning maaväe ülema ametikoht kaotati.

Viited

Välislingid
 
 Maaväe koduleht kaitsejõudude peastaabi kodulehel
 Jalaväe eeskiri. Teos on digiteerituna digitaalarhiivis DIGAR
 Eesti kamandu sõnad sõjaväele 1918. Teos on digiteerituna digitaalarhiivis DIGAR
 Jalaväe taktika käsiraamat. Teos on digiteerituna digitaalarhiivis DIGAR